钦定古今图书集成/理学汇编/文学典/第112卷 > 张曰炳
## 钦定古今图书集成/理学汇编/文学典/第112卷 > 张曰炳

按《陕西通志》曰：“炳字晦叔，同州人，知府守训季子。性
醇笃好学，凡图纬书数至稗官医卜，靡不综猎。恬于
势利，不就有司试。或讽之，傲然不屑。居阛阓，潜闭简
出，不异深山。与马材友善，日夕扬扢古文辞，郡中风
雅一振。为文典古华赡，卓有矩矱。著《张晦叔诗集》八
卷，《武成考》一卷。”